El programa Erasmus for Young Entrepreneurs (Erasmus per a Nous Emprenedors) és un programa d'intercanvi empresarial que ofereix als nous emprenedors l'oportunitat de realitzar una estada professional amb un empresari consolidat a un país de la Unió Europea, durant la qual col·laboraran professionalment en els projectes de l'empresa d'acollida.
Així doncs, aquest projecte no està vinculat al món dels estudiants i no es considera necessàriament pràctiques d'empresa, sinó que és un programa de col·laboració professional d'àmbit internacional.
L'objectiu de la iniciativa és la transferència i l'intercanvi d'experiències entre nous emprenedors i empresaris experimentats, així com la creació de xarxes de negoci a nivell europeu.
COSME és el programa de finançament europeu adreçat a millorar el creixement i l'ocupació a la UE.
Actualment, l'Agència Executiva per a la Petita i Mitjana Empresa (EASME) és l'encarregada de gestionar el programa.
Aquest fons ofereix beques a través de les Organitzacions Intermediàries per finançar les estades al país d'acollida.
A cada país hi ha organitzacions intermediàries que valoren les candidatures, gestionen les beques i ofereixen suport al llarg de tot el procés.
A Catalunya n'hi ha dues: la Cambra de Comerç de Terrassa (CCT) i la Promoció Econòmica de Sabadell.
L'import de les beques ofertes, distribuïdes en quantitats mensuals, varia en funció del país de destinació i de la durada total de l'estada segons les condicions establertes pel programa (entre 610 i 1.100 €).
L'estada té una durada d'entre 1 i 6 mesos, i es pot fraccionar en períodes més curts si es decideix de mutu acord amb l'empresari d'acollida.
El contingut de la col·laboració es pacta prèviament entre el nou emprenedor i l'empresari d'acollida (relació win-win).
No es demanen justificants de factura al llarg de l'estada però sí una prova de que el candidat és al país d'acollida (com per exemple targetes d'embarcament).
També és demana una prova a l'empresa d'acollida de que el candidat està treballant amb ell.
Les condicions per participar-hi varien en funció de dues categories, depenent de en quina situació es trobi el candidat:
Beneficis per al New si participa al programa:
És essencial que els perfils del New i el Host siguin compatibles per tal que l'intercanvi sigui fructuós.
És per això que l'oficina intermèdia ofereix suport en el procés, de manera que el candidat pugui trobar l'empresa d'acollida més adequada per a les seves expectatives.
Es demana que cada candidat informi de les llengües que coneix, ja que es buscarà un Host amb el qual la comunicació sigui possible.
La inscripció és gratuïta, contínua i no hi ha dates ni terminis de convocatòria.
El programa permet inscripcions non stop fins a l'any 2022.
La candidatura serà validada per la organització intermèdia i un cop acceptada, es pot procedir a la cerca de la empresa d'acollida més adient per a cada participant.
Si es compleixen els criteris d'elegibilitat es pot accedir a la beca.
El candidat New pot cercar una empresa, o bé, un empresari Host el pot trobar mitjançant la base de dades.
També es pot contactar amb empreses que no estiguin a la base de dades i la organització intermèdia catalana es posa en contacte amb una Organització Intermediària que ajudarà a fer la inscripció.
A més de les destinacions de la Unió Europea, també es pot marxar a alguns països de l'est d'Europa.
Fins el març del 2020, la ciutat de Nova York, Singapur i Israel també són possibles destinacions per a realitzar l'intercanvi, en aquest cas d'1 a 3 mesos sense poder fraccionar l'estada.
Excepcionalment, es pot tornar a participar en el programa en el cas que un candidat hagi estat primer en un país de la UE i vulgui repetir l'experiència a NY, Singapur o Israel.